Foto: RIA "Novosti" Ukraina ichki ishlar vazirining sobiq maslahatchisi Ilya Kivaning so‘zlariga ko‘ra, IIV rahbari Aleksandr Avakovning o‘g‘li korrupsiyaga qarshi kurash milliy byurosi xodimlari tomonidan o‘tkazilgan tintuvdan so‘ng qo‘lga olingan. Bu haqda RT mahalliy OAVga asosan xabar bermoqda. «Aleksandr qo‘lga olindi. Menga ma’lum bo‘lishicha, tintuv hech qanday natija bermagan, shuning uchun telefonlar va planshetlar olib qo‘yilgan. Buni to‘g‘ridan to‘g‘ri aloqada ekanim va muloqot qilayotganim uchun 100 foizga bilaman», - dedi u. Uning so‘zlariga ko‘ra, Avakovni sudga olib borishlari kerak bo‘lgan. Kivaning ta’kidlashicha, ro‘y berayotgan hodisaning maqsadi - «vazirga va u tomonidan qabul qilinuvchi qarorlarga ta’sir ko‘rsatish imkoniyatiga ega bo‘lishdir».